
**ELABORAT O OBLIKOVANJU CEN IZVAJANJA STORITEV**

**OBVEZNIH OBČINSKIH GOSPODARSKIH JAVNIH SLUŽB RAVNANJA S KOMUNALNIMI ODPADKI**

**V OBČINI VITANJE**

**ZA LETO 2015**



**IZVAJALEC JAVNE SLUŽBE**



Murska Sobota, 15.10.2015

**KAZALO**

[1. UVODNA POJASNILA IN ZAKONSKA OSNOVA IZDELAVE ELABORATA 4](#_Toc421874429)

[2. ZAVEZANEC ZA IZDELAVO ELABORATA TER OBMOČJE IZVAJANJA JAVNE SLUŽBE 5](#_Toc421874430)

[2.1. Zavezanec za izdelavo elaborata 5](#_Toc421874431)

[2.2. Območje izvajanja javne službe 6](#_Toc421874432)

[3. IZHODIŠČA ZA OBLIKOVANJE CEN JAVNE SLUŽBE 7](#_Toc421874433)

[4. PREDLOG STANDARDA ZBIRANJA DOLOČENIH VRST KOMUNALNIH ODPADKOV ZA OBDOBJE VELJAVNOSTI ELABORATA 7](#_Toc421874434)

[5. ELEMENTI ELABORATA V SKLADU Z 9. ČLENOM UREDBE 9](#_Toc421874435)

[5.1. Predračunska in obračunska količina opravljenih storitev javne službe za preteklo obračunsko obdobje 9](#_Toc421874436)

[5.2. Predračunski in obračunski stroški izvajanja storitev javne službe za preteklo obračunsko obdobje 9](#_Toc421874437)

[5.3. Pojasnila odmikov obračunske cene od predračunske in od potrjene cene storitev javne službe za preteklo obračunsko obdobje 13](#_Toc421874438)

[5.4. Primerjava obračunskih cen javne službe z obračunskimi cenami storitev javne službe na primerljivih območjih 13](#_Toc421874439)

[5.5. Primerjava potrjenih cen javne službe s potrjenimi cenami storitev javne službe na primerljivih območjih 13](#_Toc421874440)

[5.6. Primerjava obračunske cene javne infrastrukture javne službe s primerljivimi območji 14](#_Toc421874441)

[5.7. Primerjava izvajalca javne službe s povprečjem panoge javne službe, za katero se oblikuje cena, s pomočjo kazalnikov 14](#_Toc421874442)

[5.8. Predračunska količina opravljenih storitev javne službe za prihodnje obračunsko obdobje 15](#_Toc421874443)

[5.9. Predračunski stroški izvajanja storitev javne službe za prihodnje obračunsko obdobje 16](#_Toc421874444)

[5.10. Obseg poslovno potrebnih osnovnih sredstev za izvajanje storitev javne službe za preteklo in prihodnje obračunsko obdobje 16](#_Toc421874445)

[5.11. Prikaz razdelitve splošnih stroškov v skladu z 10. členom Uredbe za preteklo in prihodnje obračunsko obdobje 17](#_Toc421874446)

[5.12. Prihodki, ki jih izvajalec ustvari z opravljanjem posebnih storitev za preteklo in prihodnje obračunsko obdobje 17](#_Toc421874447)

[5.13. Donos na vložena poslovno potrebna osnovna sredstva za preteklo in prihodnje obračunsko obdobje 17](#_Toc421874448)

[5.14. Število zaposlenih za izvajanje storitev javne službe za preteklo in prihodnje obračunsko obdobje 17](#_Toc421874449)

[5.15. Višina najemnine za javno infrastrukturo in njen delež, ki se prenese na uporabnike javne infrastrukture 17](#_Toc421874450)

[5.16. Stopnja izkoriščenosti javne infrastrukture, ki je namenjena izvajanju javne službe in stopnja izkoriščenosti javne infrastrukture, ki je namenjena za izvajanje posebnih storitev 17](#_Toc421874451)

[5.17. Izračun predračunske cene storitev javne službe za prihodnje obračunsko obdobje in izračun predračunske cene javne infrastrukture za prihodnje obračunsko obdobje 18](#_Toc421874452)

[5.18. Prikaz sodil za razporejanje vseh stroškov in prihodkov po dejavnostih ter po občinah in druga razkritja na podlagi Slovenskega računovodskega standarda št. 35 21](#_Toc421874453)

[6. ZAKLJUČEK 21](#_Toc421874454)

**Kazalo slik:**

[Slika 1: Območje Občine Vitanje 6](#_Toc396307164)

[Slika 2: Lega Občine Vitanje v Republiki Sloveniji 7](#_Toc396307165)

**Kazalo tabel:**

[Tabela 1: Predlagani standard zbiranja odpadkov za prihodnje obračunsko obdobje v Občini Vitanje 8](#_Toc421787429)

[Tabela 2: Predračunska in dejanska količina opravljenih storitev v Občini Vitanje 9](#_Toc421787430)

[Tabela 3: Predračunski in obračunski stroški izvajanja storitev v Občini Vitanje 10](#_Toc421787431)

[Tabela 4: Opredelitev kazalnikov, ki se v skladu z Uredbo upoštevajo pri primerjavi 14](#_Toc421787432)

[Tabela 5: Primerjava kazalnikov med izvajalcem javne službe in primerjalno panogo za leto 2013 15](#_Toc421787433)

[Tabela 6: Predračunske količine storitev za prihodnje predračunsko obdobje v Občini Vitanje 15](#_Toc421787434)

[Tabela 7: Predračunski stroški za opravljanje storitev v prihodnjem obračunskem obdobju v Občini Vitanje 16](#_Toc421787435)

[Tabela 8: Predračunska cena izvajanja storitev ravnanja s komunalnimi odpadki v Občini Vitanje v prihodnjem obračunskem obdobju: 19](#_Toc421787436)

**Priloge:**

* Priloga: Prikaz akontacij cen in porazdelitve količine opravljenih storitev javne službe med uporabnike na območju Občine Vitanje v prihodnjem obdobju

# UVODNA POJASNILA IN ZAKONSKA OSNOVA IZDELAVE ELABORATA

Na podlagi Zakona o varstvu okolja (Uradni list RS št. 39/2006, s spremembami) so obvezne občinske gospodarske javne službe s področja ravnanja z odpadki naslednje:

* zbiranje določenih vrst komunalnih odpadkov,
* obdelava določenih vrst komunalnih odpadkov in
* odlaganje ostankov predelave ali odstranjevanja komunalnih odpadkov.

Cena posamezne javne službe ravnanja s komunalnimi odpadki je sestavljena iz:

* cene javne infrastrukture in
* cene opravljanja storitev.

Pri javni službi ravnanja s komunalnimi odpadki se ločeno oblikujejo cene za posamezno javno službo in storitve znotraj posamezne javne službe:

**1. Zbiranje določenih vrst komunalnih odpadkov, ki vključuje zbiranje:**

* ločenih frakcij določenih komunalnih odpadkov in kosovnih odpadkov, razen

ločeno zbrane odpadne embalaže ter biološko razgradljivih kuhinjskih odpadkov

in zelenega vrtnega odpada,

* ločeno zbrane odpadne embalaže,
* biološko razgradljivih kuhinjskih odpadkov in zelenega vrtnega odpada in
* mešanih komunalnih odpadkov.

**2. Obdelava določenih vrst komunalnih odpadkov.**

**3. Odlaganje ostankov predelave ali odstranjevanja komunalnih odpadkov.**

V skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS št. 87/2012 in 109/2012) (v nadaljevanju: Uredba), ki je postala veljavna s dnem 1.1.2013, ceno storitve posamezne javne službe varstva okolja za območje občine predlaga izvajalec posamezne javne službe z elaboratom o oblikovanju cene izvajanja storitev posamezne javne službe (v nadaljevanju: elaborat), ki ga predloži pristojnemu občinskemu organu v potrditev.

Izvajalec javne službe pripravi ceno, kot **predračunsko ceno**, na podlagi načrtovane količine opravljenih storitev (načrtovane količine zbranih, obdelanih in odloženih odpadkov v kg) in načrtovanih stroškov izvajanja javne službe, v EUR.

Pristojni občinski organ na podlagi elaborata določi potrjeno ceno (v EUR/kg) in morebitno subvencijo, izvajalec pa v skladu s potrjeno ceno oblikuje cenik ter ga objavi na svojih spletnih straneh in na krajevno običajen način.

Izvajalec javne službe za uporabnike najmanj enkrat letno ugotavlja dejansko količino opravljenih storitev (v kg) in realizirane stroške (v EUR) in določi obračunsko ceno.

Izvajalec javne službe za preteklo obračunsko obdobje ugotovi razliko med potrjeno ceno in obračunsko ceno opravljenih storitev. Ugotovljena razlika med potrjeno ceno in obračunsko ceno, glede na dejansko količino opravljenih storitev v preteklem obračunskem obdobju, se v elaboratu upošteva pri izračunu predračunske cene za naslednje obdobje.

# ZAVEZANEC ZA IZDELAVO ELABORATA TER OBMOČJE IZVAJANJA JAVNE SLUŽBE

## Zavezanec za izdelavo elaborata

Zavezanec za izdelavo elaborata za javne službe ravnanja s komunalnimi odpadki je izvajalec obveznih gospodarskih javnih služb ravnanja s komunalnimi odpadki.

Podjetje Saubermacher Slovenija d.o.o. je na območju Občine Vitanje na podlagi podpisane Koncesijske pogodbe za opravljanje obvezne občinske gospodarske javne službe zbiranja in prevoza komunalnih odpadkov, obdelave mešanih komunalnih odpadkov ter odlaganja ostankov predelave ali odstranjevanja komunalnih odpadkov na območju Občine Vitanjeod 1.1.2012 naprej izvajalec naslednjih javnih služb ravnanja z odpadki:

1. Zbiranje določenih vrst komunalnih odpadkov, ki vključuje zbiranje:

* ločenih frakcij določenih komunalnih odpadkov in kosovnih odpadkov, razen ločeno zbrane odpadne embalaže ter biološko razgradljivih kuhinjskih odpadkov in zelenega vrtnega odpada,
* ločeno zbrane odpadne embalaže,
* biološko razgradljivih kuhinjskih odpadkov in zelenega vrtnega odpada in
* mešanih komunalnih odpadkov.

1. Obdelava določenih vrst komunalnih odpadkov.
2. Odlaganje ostankov predelave ali odstranjevanja komunalnih odpadkov.


Podatki o zavezancu za izdelavo elaborata:

* naziv: Saubermacher Slovenija d.o.o.
* naslov: Ulica Matije Gubca 2, 9000 Murska Sobota
* matična številka: 5432391
* ID za DDV: 75433737
* šifra dejavnosti: 38.110
* vpis v sodni reg.: Okrožno sodišče Murska Sobota
* vložna številka: 1/03201-00


## Območje izvajanja javne službe

Območje izvajanja javne službe predstavlja celotno območje Občine Vitanje z naslednjimi podatki:

* površina območja: 59,0 km2
* število prebivalcev: 2.244[[1]](#footnote-1)
* število gospodinjstev : 840[[2]](#footnote-2)
* število naselij: 8



Slika 1: Območje Občine Vitanje



Slika 2: Lega Občine Vitanje v Republiki Sloveniji

# IZHODIŠČA ZA OBLIKOVANJE CEN JAVNE SLUŽBE

Predlagane cene so oblikovane na podlagi predlaganega standarda zbiranja določenih vrst komunalnih odpadkov s strani Občine Vitanje ter določil 22. in 23. člena Uredbe.

# PREDLOG STANDARDA ZBIRANJA DOLOČENIH VRST KOMUNALNIH ODPADKOV ZA OBDOBJE VELJAVNOSTI ELABORATA

Zbiranje komunalnih odpadkov se izvaja na naslednjih lokacijah:

* prevzemno mesto (pri povzročiteljih odpadkov)
* zbiralnica ločenih frakcij (ekološki otok)
* premična zbiralnica nevarnih frakcij
* zbirni center ločenih frakcij Zreče

Tabela 1: Predlagani standard zbiranja odpadkov za prihodnje obračunsko obdobje v Občini Vitanje

|  |  |
| --- | --- |
| **1. Prevzemna mesta** | **Število prevzemov na leto** |
| mešani komunalni odpadki (20 03 01) | 17 – krat |
| mešana embalaža (15 01 06) | 17 – krat |
| papirna in kartonska embalaža (15 01 01)  papir in karton (20 01 01) | 6 – krat |
| kosovni odpadki (20 03 07) | 1 – krat zbirna akcija |
| biološko razgradljivi odpadki (20 02 01) | 37 – krat |
| **2. Zbiralnice ločenih frakcij** | **Število prevzemov na leto** |
| steklena embalaža (15 01 07) | 13 – krat |
| **3. Premična zbiralnica nevarnih frakcij** | **Število prevzemov na leto** |
| motorna olja (13 02 05\*)  onesnažena embalaža (15 01 10\*)  oljni filtri (16 01 07\*)  plini v tlačnih posodah (16 05 04\*)  topila (20 01 13\*)  kisline (20 01 14\*)  alkalije (20 01 15\*)  fotokemikalije (20 01 17\*)  pesticidi (20 01 19\*)  fluorescentne cevi (20 01 21\*)  oprema, ki vsebuje klorofluoroogljike (20 01 23\*)  olje in maščobe (20 01 26\*)  premazi, črnila, lepila in smole (20 01 27\*)  čistila, ki vsebujejo nevarne snovi (20 01 29\*)  citotoksična in citostatična zdravila (20 01 31\*)  baterije in akumulatorji (20 01 33\*)  elektr. opr., ki vsebuje nevarne snovi (20 01 35\*)  les, ki vsebuje nevarne snovi (20 01 37\*) | 1 – krat zbirna akcija |
| 4. Zbirni center ločenih frakcij Zreče **(za občane Občine Vitanje)** | **Odpiralni čas** |
| Ločene frakcije nevarnih in nenevarnih odpadkov,  odpadna embalaža, kosovni odpadki, zeleni rez, mešani komunalni odpadki (plenice) | Sreda od 14:00-18:00  (med 15.11. in 14.3. od 12:00-16:00) in  Sobota od 8:00-12:00 |

# ELEMENTI ELABORATA V SKLADU Z 9. ČLENOM UREDBE

## Predračunska in obračunska količina opravljenih storitev javne službe za preteklo obračunsko obdobje

Za preteklo obračunsko obdobje je izvajalec v elaboratu, ki je bil sprejet s strani Občinskega sveta občine Vitanje (v nadaljevanju: Elaborat 2013), oblikoval predračunske količine opravljenih storitev (izraženo v kg). Predračunske količine iz Elaborata 2013, ter dejanske količine v letu 2014 so navedene v tabeli 2.

Tabela 2: Predračunska in dejanska količina opravljenih storitev v Občini Vitanje

|  |  |  |  |
| --- | --- | --- | --- |
| **Vrste odpadkov** | | **Predračunska količina opravljenih storitev v letu 2013 v kg[[3]](#footnote-3)** | **Skupaj**  **dejanska količina opravljenih storitev v letu 2014 v kg** |
| 1 | Zbiranje določenih vrst komunalnih odpadkov brez biološko razgradljivih kuhinjskih odpadkov in zelenega vrtnega odpada | **1.662.580** | **398.900** |
| 2 | Zbiranje biološko razgradljivih kuhinjskih odpadkov in zelenega vrtnega odpada | **168.860** | **27.980** |
| **Skupaj** | | **1.831.440** | **426.880** |
| 3 | Obdelava določenih vrst komunalnih odpadkov in odlaganje ostankov predelave ali odstranjevanja komunalnih odpadkov | **1.002.440** | **329.560** |

## **Predračunski in obračunski stroški izvajanja storitev javne službe za preteklo obračunsko obdobje**

Za preteklo obračunsko obdobje je izvajalec v Elaboratu 2013 oblikoval predračunske stroške opravljenih storitev (izraženo v EUR). Predračunski stroški, ter dejanski stroški v letu 2014 so navedeni v tabeli 3:

Tabela 3: Predračunski in obračunski stroški izvajanja storitev v Občini Vitanje

|  |  |  |
| --- | --- | --- |
| **Vrste odpadkov** | | **Predračunski stroški za leto 2013 v EUR[[4]](#footnote-4)** |
| 1 | Zbiranje določenih vrst komunalnih odpadkov | **358.132,00** |
| 2 | Obdelava določenih vrst komunalnih odpadkov | **103.116,00** |
| 3 | Odlaganje ostankov predelave ali odstranjevanja komunalnih odpadkov | **41.345,00** |
| **Skupaj** | | **502.593,00** |





Na podlagi izvajanja javnih služb izvajalec v letu 2014 z izvajanjem javnih služb v občini Vitanje izkazuje 133.101 EUR stroškov in 53.309 EUR izgube.

Navedeno izgubo je mogoče pojasniti z dejstvom, da so cene v občini Vitanje nespremenjene od 1.7.2013 in zaračunavanja cen po osebah, kot je to določal občinski odlok.

## Pojasnila odmikov obračunske cene od predračunske in od potrjene cene storitev javne službe za preteklo obračunsko obdobje

Pojasnila odmikov obračunske cene od predračunske in potrjene cene niso relevantna zaradi zaračunavanja cen po osebah.

## Primerjava obračunskih cen javne službe z obračunskimi cenami storitev javne službe na primerljivih območjih

Na podlagi zadnjih objavljenih podatkov Ministrstva za okolje in prostor (Dokument: »*Objava primerljivih območij in povprečnih potrjenih, zaračunanih in obračunskih cen storitev obveznih občinskih gospodarskih javnih služb varstva okolja* (v nadaljevanju: Primerljiva območja 2013)«, objavljenih dne 24.10.2014, je za občino Vitanje navedena povprečna obračunska cena zbiranja komunalnih odpadkov 0,1577 €/mesec (za faktor 1) oz. €/m3, 0,06716 €/kg za obdelavo določenih vrst komunalnih odpadkov, 0,1168 €/kg za odlaganje ostankov predelave ali odstranjevanja komunalnih odpadkov za ter 0,1231 €/mesec (za faktor 1) oz. €/m3 za zbiranje biološko razgradljivih odpadkov in zelenega vrtnega odpada.

Opozorilo za točke 5.4, 5.5 in 5.6 tega elaborata: Ministrstvo je ceno za zbiranje določenih vrst komunalnih odpadkov ter ceno za zbiranje biološko razgradljivih kuhinjskih odpadkov objavilo v dveh enotah: povprečne cene javne infrastrukture so objavljene v enoti »€/mesec (za faktor 1)«; povprečne cene storitev pa v enoti »€/m3«. Zaradi navedenega in zaradi dejstva, da Ministrstvo v Primerljivih območjih 2013 primerljivih cen ni podalo v €/kg, kot to zahteva Uredba, primerjav z občinami za navedene storitve v tem trenutku ni možno pripraviti. Ministrstvo smo v zvezi z navedenim že zaprosili za pojasnilo, a pojasnila do priprave tega elaborata še nismo prejeli. Po prejetih pojasnilih ali po objavi primerljivih podatkov bomo občini naknadno posredovali ustrezno primerjavo cen.

## Primerjava potrjenih cen javne službe s potrjenimi cenami storitev javne službe na primerljivih območjih

Potrjena cena izvajanja storitev javne službe v občini za preteklo obračunsko obdobje je znašala 0,1011 €/kg za zbiranje biološko razgradljivih kuhinjskih odpadkov in zelenega vrtnega odpada.

Na podlagi objavljenih primerljivih območij 2013 je za občino navedena povprečna potrjena cena zbiranja določenih vrst komunalnih odpadkov 0,1249 €/mesec (za faktor 1) oz. €/m3, 0,07045 €/kg za obdelavo določenih vrst komunalnih odpadkov, 0,1202 €/kg za odlaganje ostankov predelave ali odstranjevanja komunalnih odpadkov ter 0,0885 €/mesec (za faktor 1) oz. €/m3 za zbiranje biološko razgradljivih kuhinjskih odpadkov in zelenega vrtnega odpada.

## Primerjava obračunske cene javne infrastrukture javne službe s primerljivimi območji

Na podlagi objavljenih primerljivih območij 2013 je za občino navedena povprečna obračunska cena javne infrastrukture zbiranja določenih vrst komunalnih odpadkov 0,0050 €/mesec (za faktor 1), 0,01539 €/kg za obdelavo določenih vrst komunalnih odpadkov, 0,0532 €/kg za odlaganje ostankov predelave ali odstranjevanja komunalnih odpadkov ter 0,0042 €/mesec (za faktor 1) za zbiranje biološko razgradljivih kuhinjskih odpadkov in zelenega vrtnega odpada.

## Primerjava izvajalca javne službe s povprečjem panoge javne službe, za katero se oblikuje cena, s pomočjo kazalnikov

Tabela 4: Opredelitev kazalnikov, ki se v skladu z Uredbo upoštevajo pri primerjavi

|  |  |  |
| --- | --- | --- |
| **Kazalnik** | **Formula za izračun** | **Opis** |
| Pospešena pokritost kratkoročnih obveznosti |  | Kazalnik kaže ali so najlikvidnejša sredstva financirana s kratkoročnimi viri sredstev. Če je vrednost tega kazalnika večja od 1, so poleg zalog z dolgoročnimi viri financirana tudi likvidnejša sredstva. |
| Gospodarnost poslovanja |  | Kazalnik odraža razmerje med ustvarjenimi prihodki in povzročenimi odhodki iz poslovanja. Večja kot je vrednost kazalnika, uspešnejše je poslovanje, seveda pod pogojem, izkazanega čistega dobička. V primeru negativnega rezultata iz poslovanja je vrednost kazalnika manjša od 1. |
| Povprečna mesečna plača na zaposlenca |  | Rezultat kazalnika prikazuje povprečno mesečno plačo zaposlenca. |

Vir: AJPES.

Primerjalni kazalniki so v skladu z Uredbo vzeti iz podatkov, ki jih objavlja Agencija Republike Slovenije za javnopravne evidence in storitve (AJPES).

Za potrebe primerjave se na podlagi 9. člena Uredbe za povprečje panoge javne službe zbiranja določenih vrst komunalnih odpadkov šteje dejavnost »38.11 Zbiranje in odvoz nenevarnih odpadkov« za povprečje panoge javne službe obdelave in odlaganja pa dejavnost »38.21 Ravnanje z nenevarnimi odpadki«. Najnovejši zahtevani kazalniki so ob pripravi elaborata na voljo za poslovno leto 2013.

Tabela 5: Primerjava kazalnikov med izvajalcem javne službe in primerjalno panogo za leto 2013

|  |  |  |  |
| --- | --- | --- | --- |
| **Kazalnik** | **Saubermacher Slovenija d.o.o.** | **38.11: Zbiranje in odvoz nenevarnih odpadkov** | **38.21: Ravnanje**  **z nenevarnimi odpadki** |
| Pospešena pokritost kratkoročnih obveznosti | 1,09 | 1,44 | 1,90 |
| Gospodarnost poslovanja | 1,06 | 1,02 | 1,03 |
| Povprečna plača na zaposlenca | 1.633,00 EUR | 1.444,00 EUR | 1.318,00 EUR |

## Predračunska količina opravljenih storitev javne službe za prihodnje obračunsko obdobje

Predračunska količina opravljenih storitev javne službe je načrtovana količina v prihodnjem obračunskem obdobju, ocenjena na podlagi realiziranih količin iz leta 2014 ter predvidevanj za prihodnje obračunsko obdobje glede na trende in predlagan standard zbiranja.

Tabela 6: Predračunske količine storitev za prihodnje predračunsko obdobje v Občini Vitanje

|  |  |  |
| --- | --- | --- |
| **Vrste odpadkov** | | **Skupaj predračunska količina storitev v kg** |
| 1 | Zbiranje določenih vrst komunalnih odpadkov brez biološko razgradljivih kuhinjskih odpadkov in zelenega vrtnega odpada | **406.000** |
| 2 | Zbiranje biološko razgradljivih kuhinjskih odpadkov in zelenega vrtnega odpada | **30.000** |
| **Skupaj** | | **436.000** |
| 3 | Obdelava določenih vrst komunalnih odpadkov in odlaganje ostankov predelave ali odstranjevanja komunalnih odpadkov | **300.000** |

## Predračunski stroški izvajanja storitev javne službe za prihodnje obračunsko obdobje

Predračunski stroški izvajanja storitev so stroški izračunani na podlagi načrtovane količine opravljenih storitev (izraženo v kg) in načrtovanih stroškov ter prihodkov izvajalca v prihodnjem obračunskem obdobju, izraženo v EUR:

Tabela 7: Predračunski stroški za opravljanje storitev v prihodnjem obračunskem obdobju v Občini Vitanje

|  |  |
| --- | --- |
| **Vrsta stroškov** | **Predračunski stroški za opravljanje storitev javne službe** |
| Stroški javne infrastrukture | 0,00 EUR |
| Stroški izvajanja storitev | 109.087,54 EUR |
| **Skupaj** | **109.087,54 EUR** |

## Obseg poslovno potrebnih osnovnih sredstev za izvajanje storitev javne službe za preteklo in prihodnje obračunsko obdobje

Za izvajanje storitev v preteklem obračunskem obdobju smo uporabljali naslednja osnovna sredstva:

* zabojniki in kontejnerji za zbiranje komunalnih odpadkov pri povzročiteljih in v zbirnem centru
* zabojniki za zbiranje komunalnih odpadkov v zbiralnicah ločenih frakcij,
* vozila za prevzemanje in prevoz posameznih vrst odpadkov od mest prevzemanja do mest predelave in/ali končnega odstranjevanja,
* vozilo za pranje zabojnikov za biološko razgradljive odpadke,
* vozila in oprema za zbiranje nevarnih odpadkov,
* oprema za sprejem in tehtanje odpadkov – tehtnica s programsko opremo
* oprema za obdelavo mešanih komunalnih odpadkov: spliting naprava oz. naprava za obdelavo odpadkov, balirna naprava, objekti, delovni stroji in naprave za manipulacijo, skladiščne površine, kontejnerji
* oprema, naprave in stroji za obdelavo bioloških odpadkov
* računalniška oprema in
* ostala osnovna sredstva…

Vso navedeno opremo bomo uporabljali tudi v prihodnjem obračunskem obdobju.

## Prikaz razdelitve splošnih stroškov v skladu z 10. členom Uredbe za preteklo in prihodnje obračunsko obdobje

V prihodnjem obračunskem obdobju bomo splošne stroške na tržno dejavnost in javno službo delili po funkcionalni metodi.

## Prihodki, ki jih izvajalec ustvari z opravljanjem posebnih storitev za preteklo in prihodnje obračunsko obdobje

V skladu z 11. členom Uredbe so posebne storitve izvajalca storitve, ki jih izvajalec opravlja in pri tem uporablja javno infrastrukturo ali prodaja stranskih proizvodov, ki nastanejo pri izvajanju dejavnosti in niso obvezne storitve javne službe.

Posebnih storitev na podlagi določil 11. člena Uredbe ne opravljamo.

## Donos na vložena poslovno potrebna osnovna sredstva za preteklo in prihodnje obračunsko obdobje

V preteklem obdobju (leto 2014) izvajalec izkazuje izgubo v višini 53.309 EUR.

Donos na vložena poslovno potrebna osnovna sredstva v prihodnjem obračunskem obdobju bo predvideno znašal 2.932,18 EUR.

## Število zaposlenih za izvajanje storitev javne službe za preteklo in prihodnje obračunsko obdobje

Predvideno število zaposlenih za izvajanje javnih služb v prihodnjem obračunskem obdobju na območju je 10 (vozniki, delavci pri pobiranju odpadkov, skupne službe).

## Višina najemnine za javno infrastrukturo in njen delež, ki se prenese na uporabnike javne infrastrukture

Izvajalec bo za izvajanje storitev javne službe uporabljal lastna osnovna sredstva in lastno infrastrukturo. Najemnin za javno infrastrukturo izvajalec ne predvideva.

## Stopnja izkoriščenosti javne infrastrukture, ki je namenjena izvajanju javne službe in stopnja izkoriščenosti javne infrastrukture, ki je namenjena za izvajanje posebnih storitev

Izvajalec bo za izvajanje storitev javne službe uporabljal lastna osnovna sredstva in lastno infrastrukturo. Izvajalec na območju občine ne bo izvajal posebnih storitev.

## Izračun predračunske cene storitev javne službe za prihodnje obračunsko obdobje in izračun predračunske cene javne infrastrukture za prihodnje obračunsko obdobje

Cena posamezne storitve javne službe ravnanja s komunalnimi odpadki je sestavljena iz cene javne infrastrukture in cene opravljanja storitev posamezne javne službe ravnanja s komunalnimi odpadki.

**Predračunska cena javne infrastrukture** vključuje stroške povezane z javno infrastrukturo. To so predvsem stroški:

* najema javne infrastrukture,
* zavarovanja javne infrastrukture,
* stroški odškodnin za javno infrastrukturo,
* finančnega jamstva za javno infrastrukturo in
* financiranja gradnje ali obnove javne infrastrukture.

Najemnin za javno infrastrukturo izvajalec ne predvideva.

**Predračunska cena izvajanja storitev** je cena izračunana na podlagi načrtovane količine opravljenih storitev (točka 5.8. elaborata) in načrtovanih stroškov ter prihodkov izvajalca (točka 5.9. elaborata) v prihodnjem obračunskem obdobju in je oblikovana na kg opravljene storitve (količina zbranih določenih vrst komunalnih odpadkov).

V predračunsko ceno opravljanja storitev javne službe ravnanja s komunalnimi odpadki so vključeni le stroški, ki jih je mogoče povezati z opravljanjem storitev javne službe. Predračunska cena opravljanja storitev javne službe zbiranja določenih vrst komunalnih odpadkov je prikazana v spodnji tabeli.

Opomba: Cena odlaganja ostankov predelave ali odstranjevanja komunalnih odpadkov je izračunana na količino odpadkov, ki bodo predani v obdelavo!

Tabela 8: Predračunska cena izvajanja storitev ravnanja s komunalnimi odpadki v Občini Vitanje v prihodnjem obračunskem obdobju:





Uredba določa, da izvajalec **ceno javne službe zbiranja določenih vrst komunalnih odpadkov (razen zbiranja biološko razgradljivih odpadkov in zelenega vrtnega odpada)**, **obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov** izraženo v EUR/kg, zaračunava uporabnikov sorazmerno, glede na prostornino zabojnika za mešane komunalne odpadke in pogostost odvoza zabojnika in sicer tako, da se najmanj enkrat letno razdeli masa v zadnjem obračunskem obdobju zbranih komunalnih odpadkov (zbrane ločene frakcije določenih vrst komunalnih odpadkov in kosovnih odpadkov, ločeno zbrane odpadne embalaže ter zbranih mešanih komunalnih odpadkov) na uporabnike, glede na prostornino zabojnika za mešane komunalne odpadke in pogostost odvoza tega zabojnika.

Uredba prav tako določa, da izvajalec **ceno zbiranja biološko razgradljivih kuhinjskih odpadkov in zelenega vrtnega odpada**, izraženo v EUR/kg, zaračunava uporabnikov sorazmerno, glede na prostornino zabojnika za biološko razgradljive kuhinjske odpadke in zeleni vrtni odpad in pogostost odvoza zabojnika in sicer tako, da se najmanj enkrat letno razdeli masa v zadnjem obračunskem obdobju zbranih biološko razgradljivih kuhinjskih odpadkov in zelenega vrtnega odpada na uporabnike, glede na prostornino zabojnika za biološko razgradljive kuhinjske odpadke in zeleni vrtni odpad in pogostost odvoza tega zabojnika.

Prikaz porazdelitve količine opravljenih storitev med uporabnike ter prikaz akontacij cen v prihodnjem obračunskem obdobju glede na volumen zabojnika je prikazan v Prilogi.

Glede na predračunske stroške, količino odpadkov in prostornino zabojnikov za mešane komunalne odpadke in biološko razgradljive kuhinjske odpadke ter zeleni vrtni obrez, je oblikovana akontativna cena za uporabnika na mesec za posamezni volumen zabojnika in vrsto odpadka, ki bo vsak mesec enaka. Saubermacher Slovenija d.o.o. lahko v skladu z Uredbo med letom preide na obračun storitev po dejanskih količinah odpadkov in prostornini zabojnikov, pri čemer se sprejeta cena v EUR/kg seveda ne bo spremenila.

## Prikaz sodil za razporejanje vseh stroškov in prihodkov po dejavnostih ter po občinah in druga razkritja na podlagi Slovenskega računovodskega standarda št. 35

Prihodki in večina stroškov se knjiži neposredno na končne nosilce oziroma dejavnosti.

Določene vrste stroškov, ki jih ni mogoče neposredno dodeliti, se razporejajo na podlagi naslednjih sodil:

* stroški lastnih prevozov (npr. amortizacija, stroški dela, stroški zavarovanja vozil itd.) se razporejajo glede na opravljene kilometre za posamezno dejavnost oz. število delovnih ur,
* za ostale stroške smo uporabili ustrezna sodila v skladu s slovenskimi računovodskimi standardi, po podobnem principu.

# ZAKLJUČEK

Na podlagi 5. člena Uredbe, kot izvajalec obvezne občinske gospodarske javne službe zbiranja določenih vrst komunalnih odpadkov, ceno obdelave določenih vrst komunalnih odpadkov in ceno odlaganja ostankov predelave ali odstranjevanja komunalnih odpadkov na območju Občine Vitanje posredujemo pristojnemu organu občine v obravnavo in sprejem predlagani elaborat ter potrditev predlaganih predračunskih cen.

Pripravila:

* Franc Knaus, ekon.
* Primož Gjerkiš, univ.dipl.pol.

Direktor: Prokurist:

Rudolf Horvat, univ.dipl.prav. Robert Čajić

1. Podatki na dan 1.7.2014 (www.stat.si) [↑](#footnote-ref-1)
2. Podatki na 1.1.2011 (www.stat.si) [↑](#footnote-ref-2)
3. Navedene so skupne predračunske količine za Občino Zreče in Občino Vitanje skupaj, saj je bil Elaborat 2013 pripravljen skupaj za območje obeh občin! [↑](#footnote-ref-3)
4. Navedeni so skupni predračunski stroški za Občino Zreče in Občino Vitanje skupaj, saj je bil Elaborat 2013 pripravljen skupaj za območje obeh občin! [↑](#footnote-ref-4)